Proletaren

For den svenske avisen med nesten samme navn, se Proletären.
Proletaren var et tidsskrift som utkom fra 1923 til 1929, utgitt av Norges Kommunistiske Parti.

Første nummer av bladet var utgitt av Norges Kommunistiske Ungdomsforbund med undertittelen «Tidsskrift for kommunistisk teori og praksis». Det ble lansert i forkant av den store splittelsen i Arbeiderpartiet i november 1923, da NKP ble dannet. Proletaren rakk å komme med to nummer før splittelseslandsmøtet.Side 165. Einhart Lorenz: Det er ingen sak å få partiet lite. NKP 1923–1931, Pax, Oslo (1983) ISBN 82-530-1255-1

Da Proletaren ble lansert var intensjonen å gi det ut fjortendaglig, men det klarte man aldri. Bladet oppnådde ingen stor utbredelse, og klarte heller ikke å etablere regelmessige utgivelser. I 1924 kom det med til sammen 182 sider, i 1925 med 334 og i 1927 med kun 144. Dette året ble det også hindret ved at en politirazzia i NKPs lokaler rammet utgivelsen. I 1928 måtta leserne vente et halvt år før første nummer så dagens lys.Side 82. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979. Pax, Oslo ISBN 82-530-0957-7 I 1929 gikk bladet til slutt inn.

Redaktører
Proletarens utgivelser var preget av lite kontinuitet på redaksjonssiden, og bladet ble i perioder redigert av redaksjonskollektiver, med folk fra ulike fløyer og med indre spenninger i redaksjonen:Side 82, 89. Einhart Lorenz: NKPs presse i 1920-årene, Tidsskrift for arbeiderbevegelsens historie 1/1979. Pax, Oslo ISBN 82-530-0957-7 
 Hans Heggum (1923)
 Eugene Olaussen (1924)
 Arvid G. Hansen, Haavard Langseth, Halvor Sørum (1924)
 Christian Gottlieb Hilt, Haavard Langseth, Halvor Sørum (1925)
 Komite: Arvid G. Hansen (formann), Halvor Sørum (sekretær), Peder Furubotn, Christian Gottlieb Hilt,, Sverre Krogh, Hans Heggum, Haavard Langseth (1926)
 Henry Wilhelm Kristiansen (1927-1929)

Referanser

Kategori:Partiaviser (Norges Kommunistiske Parti)
Kategori:Kommunisme i Norge
Kategori:Nedlagte norske tidsskrifter
Kategori:Publikasjoner etablert i 1923
Kategori:Publikasjoner nedlagt i 1928
Kategori:1923 i Norge